Jy kan nie die boendoes invaar en nie braai nie. Ben Swart het sy laaistelsel agterin sy Prado ontwerp met al sy braaitoerusting in gedagte.
Hy het die voorkante en agterkante van die laaie, asook die afskortings in die groot laai met aluminiumhoekyster en klinknaels vasgesit omdat hy nie self aluminium kan sweis nie.
Die rubber bo-op die hout is met Genkem vasgeplak en die hout is met grootkopklinknaels aan die raam vasgesit.
Laastens het hy ringe op die dek vasgebout sodat hy die boks waarin sy ekstra battery is, stewig kan vastrek.